Traficul pe DN1 Valea Prahovei, între Predeal şi Buşteni şi în localitatea Comarnic este intens, din cauza numărului mare de autovehicule care se deplasează dinspre staţiunile montane către capitală, informează un comunicat al Centrului Infotrafic din Inspectoratul General al Poliţiei Române transmis, duminică, AGERPRES. Valorile de trafic sunt ridicate şi în staţiunea Buşteni, pe o distanţă de aproximativ trei kilometri, pe sensul de mers către munte, se mai arată în comunicat. Pentru evitarea aglomeraţiei, şoferii care se întorc de la munte pot folosi rutele ocolitoare: dinspre Braşov - DN 1A Săcele - Cheia - Ploieşti, A3 Ploieşti - Bucureşti; din zona Bran - Moieciu: DN 73 - DN 72A - DN 71 - DN 7, traseul Braşov - Valea Mare-Pravăţ - Stoeneşti - Târgovişte - Bâldana - Bucureşti sau DN 73 - A1, pe ruta Braşov - Piteşti - Bucureşti. De asemenea, se circulă în condiţii de aglomeraţie şi pe litoralul Mării Negre, în Eforie Nord, judeţul Constanţa, unde s-au format coloane de autovehicule pe ambele sensuri de mers ale DN 39, în Agigea, pe direcţia Eforie - Constanţa. AGERPRES/(AS - autor: Petronius Craiu, editor: Antonia Niţă, editor online: Anda Badea)

Conținutul website-ului www.agerpres.ro este destinat exclusiv informării publice. Toate informaţiile publicate pe acest site de către AGERPRES sunt protejate de către dispoziţiile legale incidente. Sunt interzise copierea, reproducerea, recompilarea, modificarea, precum şi orice modalitate de exploatare a conţinutului acestui website. Detalii în secţiunea Condiții de utilizare. Dacă sunteţi interesaţi de preluarea ştirilor AGERPRES, vă rugăm să contactați Departamentul Marketing – marketing@agerpres.ro.

Utilizarea secţiunii Comentarii reprezintă acordul dumneavoastră de a respecta termenii şi condiţiile AGERPRES în ceea ce priveşte publicarea comentariilor pe www.agerpres.ro.